Once Is Not Enough (film)
<s>Once Is Not Enough () je američki igrani film snimljen 1975. godine u režiji Guya Greena.</s><s>Predstavlja adaptaciju popularnog istoimenog romana Jacqueline Susann.</s><s>Protagonistica, koju tumači Deborah Raffin, je January Wayne, mlada kćer filmskog producenta Mikea Waynea (čiji lik tumači Kirk Douglas) koja se vraća u New York iz Švicarske gdje se tri godine liječila od posljedica prometne nesreće.</s><s>Radnja prikazuje kako otkriva da joj je otac u financijskim problemima, kao i brojna iskušenja vezana uz ljubavni život, ali i vlastitu sklonost prema starijim muškarcima.</s>

<s>Once Is Not Enough je dobio publicitet zahvaljujući tome što je Susann nedugo pred snimanje umrla od raka.</s><s>Iako su ga kritičari, slično kao i kod prethodne dvije ekranizacije Susanninih knjiga - Dolina lutaka i The Love Machine - žestoko napali, te iako je iz filmske verzije izbačen niz "paprenh" detalja romana vezanih uz seks i zloupotrebu droge, publika ga je prihvatila te je postigao solidan komercijalni uspjeh.</s><s>Brenda Vaccaro, koja u filmu tumači ulogu Linde Riggs, urednice ženskog časopisa, je za svoj nastup osvojila Zlatni globus za najbolju sporednu glumicu.</s>

<s>Uloge
 Kirk Douglas ...</s><s>Mike Wayne
 Alexis Smith ...</s><s>Deidre Milford Granger
 David Janssen ...</s><s>Tom Colt
 George Hamilton ...</s><s>David Milford
 Melina Mercouri ...</s><s>Karla
 Gary Conway ...</s><s>Hugh Robertson
 Brenda Vaccaro ...</s><s>Linda Riggs
 Deborah Raffin ...</s><s>January Wayne
 Lillian Randolph ...</s><s>Mabel
 Renata Vanni ...</s><s>Maria
 Mark Roberts ...</s><s>Rheingold
 John Roper ...</s><s>Franco
 Leonard Sachs ...</s><s>Dr. Peterson</s>

<s>Izvori</s>

<s>Vanjske veze</s>

<s>Američki filmovi
Dramski filmovi</s>

